**Udtalelses fra Generalforsamling**

**3F Midtvendsyssel**

**26. marts 2019**

3F ønsker Velfærdsforliget opsagt hurtigst muligt.

Tiden er løbet fra forliget, forudsætningerne er bristet og så er nok i øvrigt nok.

* Efterlønnen er savet over ved knæerne.
* Arbejdsmiljøindsatsen er udhulet blandt andet via besparelser på Arbejdstilsynet.

Nok er nok i en tid hvor hjulene drejer og rige bliver rigere. Økonomien kører godt og der skrabes ind, men velfærden havner hos de forkerte.

Eks. Afgiften på dyre biler som blå blok og DF forhandlede i gennem, betyder at de velhavende sparer 500.000 kr. i indkøb på en ny Porsche. Disse penge mangler i statskassen og blå blok sender jo regningen videre til kommunerne. I Brønderslev Kommune har man sparet 660.000 på idrætslivet? De velhavende skovler ind på bekostning af eks. Idrætslivet, børnene osv.

Nok er nok når vi ser på hvor pilskæv den demografiske udvikling er, uligheden er på himmelflugt, klimaet svigtes, børn lever i fattigdom også i Danmark, velfærden halter og alt for mange bliver hægtet af. Det er svigt af dimensioner over for dem som i forvejen har mindst og dette i en tid hvor hjulene kører. Det er ikke ordentligt.

Det er ikke ordentligt når finansministeriets regnedrenge via gennemsnitsberegninger kan fortælle om alles lykke. Bag tallene gemme sig mennesker og skæbner som ikke når dagens lys. Medierne beskæftiger sig ikke med de som har mistet dagpengerettigheder, syge, nedslidte. 3F Midtvendsyssel ser det hver dag. Sandheden bør frem.

3F Midtvendsyssel siger ordentlighed, så derfor:

* Der er behov for en ny start – en ny økonomisk politik, som sikre vi har alle med.
* Velfærdsforliget skal opsiges og tilbagetrækningsalderen skal sikres for de som har behov.
* Arbejdsmiljø og trivselsindsatsen skal forbedre betydelig før pensionsalder kan stige.
* Ny skattepolitisk tankegang, skattelettelser i bunden i stedet for toppen, og så skal vi sætte ind overfor de som unddrager sig skat.
* Vores børn er fremtiden, de skal ikke vokse op i fattigdom, men velfærdstryghed via uddannelse.

3F Midtvendsyssel opfordrer alle til at bakke om vores velfærdssamfund, og det skal være den velfærd som sikre vi får de sidste med.

3F Midtvendsyssel